CELEX: 62006TA0135
Language: el
Date: 2010-09-29 00:00:00
Title: Υποθέσεις T-135/06 έως T-138/06: Απόφαση του Γενικού Δικαστηρίου της 29ης Σεπτεμβρίου 2010 — Al-Faqih κ.λπ. κατά Συμβουλίου (Κοινή εξωτερική πολιτική και πολιτική ασφαλείας — Kaταπολέμηση της τρομοκρατίας — Περιοριστικά μέτρα κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν — Δέσμευση κεφαλαίων — Θεμελιώδη δικαιώματα — Δικαίωμα προστασίας της ιδιοκτησίας, δικαίωμα ακροάσεως και δικαίωμα για αποτελεσματικό δικαστικό έλεγχο)

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/28
            
         Απόφαση του Γενικού Δικαστηρίου της 29ης Σεπτεμβρίου 2010 — Al-Faqih κ.λπ. κατά Συμβουλίου
   (Υποθέσεις T-135/06 έως T-138/06) (1)
   
   (Κοινή εξωτερική πολιτική και πολιτική ασφαλείας - Kaταπολέμηση της τρομοκρατίας - Περιοριστικά μέτρα κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν - Δέσμευση κεφαλαίων - Θεμελιώδη δικαιώματα - Δικαίωμα προστασίας της ιδιοκτησίας, δικαίωμα ακροάσεως και δικαίωμα για αποτελεσματικό δικαστικό έλεγχο)
   2010/C 328/46
   Γλώσσα διαδικασίας: η αγγλική
   
      Διάδικοι
   
   
      Προσφεύγοντες: Al-Bashir Mohammed Al-Faqih (Birmingham, Ηνωμένο Βασίλειο)· Sanabel Relief Agency Ltd (Birmingham)· Ghunia Abdrabbah (Birmingham)· και Taher Nasuf (Manchester, Ηνωμένο Βασίλειο) (εκπρόσωποι: αρχικώς N. Garcia-Lora, solicitor, και S. Cox, barrister, στη συνέχεια N. Garcia-Lora και E. Grieves, barrister)
   
      Καθού: Συμβούλιο της Ευρωπαϊκής Ένωσης (εκπρόσωποι: M. Bishop και E. Finnegan)
   
      Παρεμβαίνοντες υπέρ του καθού: Ευρωπαϊκή Επιτροπή (εκπρόσωποι: αρχικώς P. J. Kuijper, στη συνέχεια C. O’Reilly και J. Aquilina, στη συνέχεια E. Paasivirta και P. Aalto, και τέλος E. Paasivirta και Μ. Κωνσταντινίδης), και Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: C. Gibbs, Z. Bryanston-Cross και S. Ossowski, επικουρούμενοι από τον A. Dashwood, barrister)
   
      Αντικείμενο
   
   Αίτημα ακυρώσεως του άρθρου 2 του κανονισμού (ΕΚ) 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν, και για την κατάργηση του κανονισμού (ΕΚ) 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (EE L 139, σ. 9), όπως τροποποιήθηκε με τον κανονισμό (ΕΚ) 246/2006 της Επιτροπής, της 10ης Φεβρουαρίου 2006, που τροποποιεί για εξηκοστή έκτη φορά τον κανονισμό 881/2002 (ΕΕ L 40, σ. 13).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Συνεκδικάζει τις υποθέσεις T-135/06 έως T-138/06.
            
         
               2)
            
            
               Ακυρώνει το άρθρο 2 του κανονισμού (ΕΚ) 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν, και για την κατάργηση του κανονισμού (ΕΚ) 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν, όπως τροποποιήθηκε με τον κανονισμό (ΕΚ) 246/2006 της Επιτροπής, της 10ης Φεβρουαρίου 2006, που τροποποιεί για εξηκοστή έκτη φορά τον κανονισμό 881/2002, καθόσον αφορά τους προσφεύγοντες Al-Bashir Mohammed Al-Faqih, Taher Nasuf, Ghunia Abdrabbah, και Sanabel Relief Agency Ltd.
            
         
               3)
            
            
               Καταδικάζει το Συμβούλιο της Ευρωπαϊκής Ένωσης να φέρει, πέραν των δικαστικών του εξόδων, τα έξοδα στα οποία υποβλήθηκαν οι προσφεύγοντες, καθώς και τα ποσά που προκατέβαλε το Γενικό Δικαστήριο ως δικαστική συνδρομή.
            
         
               4)
            
            
               Το Ηνωμένο Βασίλειο της Μεγάλης Βρετανίας και της Βόρειας Ιρλανδίας και η Ευρωπαϊκή Επιτροπή φέρουν τα δικά τους δικαστικά έξοδα.
            
         
      (1)  ΕΕ C 165 της 15.7.2006.